Дзеці з малазабяспечаных, няпоўных і шматдзетных сем’яў прыехалі да старых, каб павіншаваць іх са святам, зрабіць з імі памятныя падарункі, пакаштаваць пірагоў, прысмакаў і проста разам правесці час. Арганізавалі і правялі сумесную акцыю “Стары Новы год” грамадскае аб’яднанне “Ротары-клуб “Мінск-сіці” і валанцёрскі рух “Патрэбныя людзі”. Станоўчыя эмоцыі пастаяльцам падарыў лаўрэат міжнародных і рэспубліканскіх фестываляў узорны фальклорны ансамбль “Жавароначкі” пад кіраўніцтвам Наталлі Баяльскай. Адклаўшы ўсе справы, у інтэрнат прыехала другая віцэ-місіс свету Дар’я Рэут, якая прывезла падарункі і сказала шмат добрых слоў. Радасныя галасы, дзіцячы смех, танцы не пакінулі абыякавымі дзядуляў і бабуль, якія прытанцоўвалі і падпявалі песні сваёй маладосці.